ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης συνολικού εμβαδού 5.044,77 τ.μ. στη θέση «Βρυττά» του Δημό-
σιου Δάσους Βρυττών, του Δήμου Έδεσσας, της
ΠΕ Πέλλας.
Κήρυξη ως αναδασωτέας έκτασης εμβαδού
65,028  στρ. στη θέση «Σπηλιά» Δ.Κ. Δάφνης,
Δ.Ε. Δερβενοχωρίων, του Δήμου Τανάγρας, Π.Ε.
Βοιωτίας.
ΑΠΟΦΑΣΕΙΣ
Αριθμ. 116124
(1)
Κήρυξη ως αναδασωτέας έκτασης συνολικού εμβαδού 5.044,77 τ.μ. στη θέση «Βρυττά» του Δη-
μόσιου Δάσους Βρυττών, του Δήμου Έδεσσας,
της ΠΕ Πέλλας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ
ΕΝΕΡΓΕΙΑΣ
Έχοντας υπόψη:
1) Την παρ. 3 του άρθρου 117 του Συντάγματος.
2) Τον ν. 998/1979 «Περί προστασίας δασών και δασικών εν γένει εκτάσεων» (Α’ 289) και ειδικότερα:
- τις παρ. 1 και 3 του άρθρου 41,
- την παρ. 1 του άρθρου 38, όπως τροποποιήθηκε με
την παρ. 1 του άρθρου 35 του ν. 4280/2014,
- την παρ. 3 του άρθρου 70, όπως προστέθηκε με το
άρθρο 12 του ν. 2040/92 και αντικαταστάθηκε με την
παρ. 15 του άρθρου 1 του ν. 3208/2003.
3) Τις διαταγές του Υπουργείου Γεωργίας: α)160417/
1180/1980, β) 182447/3049/1980 γ)154659/24-5-1982.
4) Το άρθρο 2 του ν. 4824/2021 (Α’ 156) με το οποίο
κυρώθηκε η από 13-8-2021 Πράξη Νομοθετικού Περιεχομένου «Έκτακτα μέτρα για την αποτελεσματική
προστασία και την ταχεία αποκατάσταση του φυσικού
περιβάλλοντος, την άμεση στήριξη των πληγέντων από
τις πυρκαγιές Ιουλίου/Αυγούστου 2021 και συναφείς διατάξεις» (Α’ 143).
5) Την παρ. 2 του άρθρου 26 του ν. 4061/2012 «Διαχείριση και προστασία ακινήτων του Υπουργείου Αγροτικής
Ανάπτυξης & Τροφίμων - Λοιπές ρυθμίσεις, μεταβατικές
και καταργούμενες διατάξεις» (A’ 66).
6) Τον ν. 3852/2010 «Nέα αρχιτεκτονική της Αυτοδιοίκησης και Αποκεντρωμένης Διοίκησης - Πρόγραμμα
Καλλικράτης» (Α’ 87).
7) Τα άρθρα 28 και 28 α του ν. 4325/2015 «Εκδημοκρατισμός της Διοίκησης Καταπολέμηση της Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α’  47).
8) Το π.δ. 70/2015 (Α’ 114).
9) Τον ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21).
10) Το π.δ. 81/2019 «Σύσταση, Συγχώνευση, μετονομασία και κατάργηση υπουργείων και καθορισμός των
αρμοδιοτήτων τους- Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
11) Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024)- Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184)
(Κεφάλαιο ΙΑ Ψηφιακή Διαφάνεια- Πρόγραμμα Διαύγεια,
άρθρα 75-83) και τον ν. 3861/2010 (Α’ 112).
12) Την υπό στοιχεία ΥΠΕΝ/ΔΔΥ/74135/6765/
30-7-2020 απόφαση του Υπηρεσιακού Γραμματέα του
Υπουργείου Περιβάλλοντος και Ενέργειας «Ορισμός
Αναπληρωτή Προϊσταμένου Γενικής Δ/νσης Δασών και
Δασικού Περιβάλλοντος» (ΑΔΑ:6ΡΛ34653Π8-028).
13) Το π.δ. 2/2021 «Διορισμός Υπουργών, Αναπληρωτών Υπουργών και Υφυπουργών» (Α’ 2).
14) Το π.δ. 29/2022 «Τροποποίηση του π.δ. 132/2017
’’Οργανισμός Υπουργείου Περιβάλλοντος και Ενέργειας
(Υ.Π.ΕΝ.)’’ (Α’ 160)» (Α’ 77).
15) Τα άρθρα 47 έως και 55 του ν. 4915/2022 (Α’ 63).
16) Το άρθρο 1 «Σύσταση Γενικής Γραμματείας Δασών στο Υπουργείου Περιβάλλοντος και Ενέργειας του
π.δ. 6/2022 (Α’ 17).
17) Την υπό στοιχεία ΥΠΕΝ/ΥΠΡΓ/79859/5910/
25.07.2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας (Υ.Ο.Δ.Δ. 745).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 209
17.04.2025 19:29:33
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 209/15.04.2025
18) Την υπό στοιχεία ΥΠΕΝ/ΔΔY/48478/3594/16-5-2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
19) Την υπό στοιχεία ΥΠΕΝ/ΔΔΥ/50878/3749/20-5-2022
«Εγκύκλιες οδηγίες για την λειτουργία των Περιφερειακών Δασικών Υπηρεσιών, χρήση λογοτύπου» εγκύκλιο
διαταγή του Υπουργείου Περιβάλλοντος και Ενέργειας
(ΑΔΑ:ΓΒΩ4653Π8-ΩΧ6).
20) Την υπό στοιχεία ΥΠΕΝ/ΔΔΥ/70401/5167/
06-07-2022 υπουργική απόφαση «Τοποθέτηση Προϊσταμένων σε θέσεις ευθύνης επιπέδου Γενικής Διεύθυν-
σης στις Επιθεωρήσεις Εφαρμογής Δασικής Πολιτικής
του Υπουργείου Περιβάλλοντος και Ενέργειας» (ΑΔΑ:
Ω8ΔΡ4653Π8-7ΨΡ).
21) Την υπό στοιχεία ΥΠΕΝ/ΔΝΕΠ/83988/2740/
26-08-2022 απόφαση «Εξουσιοδότηση υπογραφής ’’Με
εντολή Υπουργού’’ του Υπουργού Περιβάλλοντος και
Ενέργειας και ’’Με εντολή Γενικού Γραμματέα Δασών’’
του Γενικού Γραμματέα Δασών του Υπουργείου Περιβάλλοντος και Ενέργειας, κατά λόγο αρμοδιότητας στον
Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής Γραμματείας Δασών του
Υ.Π.ΕΝ, στους Προϊσταμένους των Επιθεωρήσεων Εφαρμογής Δασικής Πολιτικής και στους Προϊσταμένους των
Διευθύνσεων, Δασαρχείων και Τμημάτων που υπάγονται
σε αυτές» (Β’ 2528).
22) Την υπ’ αρ. 99563/14-3-2025 πρόταση του Δασαρχείου Έδεσσας περί κήρυξης αναδασωτέας της αναφε-
ρόμενης στο θέμα έκτασης.
23) Το γεγονός ότι από την παρούσα απόφαση δεν προκύπτει δαπάνη εις βάρος του Δημοσίου, αποφασίζουμε:
Κηρύσσουμε αναδασωτέα, με σκοπό την αποκατάσταση της προϋπάρχουσας δασικής βλάστησης που
αποτελείτο από δρύ, με φυσική αναδάσωση, το δάσος, συνολικού εμβαδού 5.044,77 τ.μ., το οποίο στις
10-3-2025 διαπιστώθηκε ότι εκχερσώθηκε παράνομα.
Η έκταση βρίσκεται στη θέση «Βρυττά», του δημοσίου
δάσους Βρυττών, του Δήμου Έδεσσας, της ΠΕ Πέλλας
και απεικονίζεται στο συνημμένο τοπογραφικό κλίμακας
1:1000 ενώ η θέση τους είναι σημειωμένη σε απόσπασμα
φύλλου χάρτη ΓΥΣ «Έδεσσα» κλιμ.1:50.000, το οποίο συνοδεύει την απόφαση.
Η έκταση προσδιορίζεται από τα σημεία 1, 2, 3, … 26,
27, 28,1 και συνορεύει:
Βόρεια: Με δασική έκταση
Νότια: Με δασική έκταση
Ανατολικά: Με δασική έκταση
Δυτικά: Με δασική έκταση
και οι συντεταγμένες των οποίων δίδονται στον συνημμένο πίνακα.
Κατά της παρούσας απόφασης επιτρέπεται υποβολή
αίτησης ακύρωσης στο Τριμελές Εφετείο Θεσσαλονίκης
(άρθρο 47 του ν. 3900/2010, Α’ 213), εντός προθεσμίας
εξήντα (60) ημερών, αρχόμενη από την επόμενη της δημοσίευσής της (άρθρο 46 του π.δ. 18/1989).
Επίσης κατά της παρούσας Απόφασης επιτρέπεται
υποβολή αίτησης ανάκλησης ή τροποποίησης προς
τον Προϊστάμενο Επιθεώρησης Εφαρμογής Δασικής
Πολιτικής Μακεδονίας - Θράκης, από οποιονδήποτε
έχει έννομο συμφέρον, σύμφωνα με την παρ. 3 του άρθρου 35 του ν. 4280/2014 και την παρ. 4 του άρθρου 44
του ν. 998/1979.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 209/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 209/15.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 27 Μαρτίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
Ι
Αριθμ. 114970
(2)
Κήρυξη ως αναδασωτέας έκτασης εμβαδού
65,028 στρ. στη θέση «Σπηλιά» Δ.Κ. Δάφνης,
Δ.Ε. Δερβενοχωρίων, του Δήμου Τανάγρας, Π.Ε.
Βοιωτίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
TOY ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Tην παρ. 1 του άρθρου 24 και την παρ. 3 του άρθρου 117 του Συντάγματος.
2. Την παρ. 1 του άρθρου 38 και τις παρ. 1 και παρ. 3
του άρθρου 41 του ν. 998/1979 «Περί προστασίας των
δασών και των δασικών εν γένει εκτάσεων της Χώρας»
(Α’ 289).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
4. Την από 13.8.2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
5. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις
για θέματα ανθρώπινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης
των σπουδαστών/σπουδαστριών της Εθνικής Σχολής
Δημόσιας Διοίκησης και Αυτοδιοίκησης για την ένταξη
στον κλάδο Π.Ε. Επιτελικών Στελεχών, διατάξεις για την
ολοκλήρωση της μεταφοράς των δασικών υπηρεσιών
στο Υπουργείο Περιβάλλοντος και Ενέργειας, διατάξεις
για την εφαρμογή του Εθνικού Σχεδίου Ανάκαμψης και
Ανθεκτικότητας ’’Ελλάδα 2.0’’, Εθνική Σύνταξη Ομογενών
και άλλες επείγουσες διατάξεις» (Α’ 63).
6. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
7. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160), όπως τροποποι-
ήθηκε με το π.δ. 29/2022 (Α’ 77).
8. Την υπό στοιχεία οικ. ΥΠΕΝ/ΥΠΡΓ/79859/5910/
25.7.2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
9. Την υπό στοιχεία ΥΠΕΝ/ΔΔΥ/48478/3594/16.05.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
10. Την υπό στοιχεία ΥΠΕΝ/ΔΔΥ/62511/4542/17.6.2022
απόφαση του Υπουργού Περιβάλλοντος και Ενέργειας
«Διαπιστωτική πράξη κατάταξης και τοποθέτησης του
προσωπικού των Περιφερειακών Δασικών Υπηρεσιών
του Υπουργείου Περιβάλλοντος και Ενέργειας» (Β’ 3145).
11. Την υπό στοιχεία ΥΠΕΝ/ΔΔΥ/70401/5167/6.7.2022
απόφαση του Υπουργού Περιβάλλοντος και Ενέργειας
«Τοποθέτηση Προϊσταμένων σε θέσεις ευθύνης επιπέδου Γενικής Διεύθυνσης στις Επιθεωρήσεις Εφαρμογής
Δασικής Πολιτικής του Υπουργείου Περιβάλλοντος και
Ενέργειας» (ΑΔΑ: Ω8ΔΡ4653Π8-7ΨΡ).
12. Την υπό στοιχεία ΥΠΕΝ/ΔΝΕΠ/83988/2740/
25.8.2022 κοινή απόφαση του Υπουργού και του Υφυπουργού Περιβάλλοντος και Ενέργειας και του Γενικού
Γραμματέα Δασών του Υπουργείου Περιβάλλοντος και
Ενέργειας «Εξουσιοδότηση υπογραφής ’’Με εντολή
Υπουργού’’ του Υπουργού Περιβάλλοντος και Ενέργειας,
’’Με εντολή Υφυπουργού’’ του Υφυπουργού Περιβάλλοντος και Ενέργειας και με ’’Με εντολή Γενικού Γραμματέα
Δασών’’ του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υ.Π.ΕΝ., στους Προϊσταμένους των Επιθεωρήσεων
Εφαρμογής Δασικής Πολιτικής και στους Προϊσταμένους
των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
13. Τις υπ’ αρ. 160417/1180/08-07-1980 και 182447/
3049/24-09-1980 εγκύκλιες διαταγές του Υπουργείου Γεωργίας σχετικά με την κήρυξη εκτάσεων ως αναδασωτέων.
14. Την υπ’ αρ. 70892/21-02-2025 εισήγηση του Δασαρχείου Θήβας, από την οποία προκύπτει ότι η βλάστηση
της έκτασης που αναφέρεται στο θέμα καταστράφηκε
από πυρκαγιά στις 13-7-2024 και πριν το χρόνο καταστροφής της είχε δασική μορφή κατά την έννοια του
άρθρου 3 του ν. 998/1979, καλυπτόμενη από πουρνάρια σε ποσοστό δασικής βλάστησης 60-70% και ως εκ
τούτου επιβάλλεται η κήρυξή της ως αναδασωτέας,
αποφασίζουμε:
Κηρύσσουμε ως αναδασωτέα έκταση δασικού χαρακτήρα του άρθρου 3 του ν. 998/1979, συνολικού εμβα-
δού 65,028 στρ. στη θέση «Σπηλιά» Δ.Κ. Δάφνης, Δ.Ε.
Δερβενοχωρίων, του Δήμου Τανάγρας, Π.Ε. Βοιωτίας,
της οποίας η βλάστηση καταστράφηκε από πυρκαγιά
στις 13-07-2024 όπως απεικονίζεται στο συνημμένο από
21-02-2025 τοπογραφικό διάγραμμα, κλίμακας 1:4.000,
με στοιχεία περιμέτρου (1-2-3-…-81-82-1), το οποίο
αποτελεί αναπόσπαστο μέρος της παρούσας και προσδιορίζεται επακριβώς από τις αντίστοιχες συντεταγμένες
σε ΕΓΣΑ ’87.
Η προαναφερόμενη έκταση συνορεύει:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 209/15.04.2025
Ανατολικά: Με έκταση δασικού χαρακτήρα.
Δυτικά: Με έκταση δασικού και μη δασικού χαρακτήρα.
Βόρεια: Με έκταση δασικού και μη δασικού χαρακτήρα.
Νότια: Με έκταση δασικού χαρακτήρα.
Σκοποί της κήρυξης της ανωτέρω έκτασης ως αναδασωτέας είναι η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση και
η αποκατάσταση της δασικής βλάστησης. Η αποκατάσταση της βλάστησης θα γίνει με φυσική αναγέννηση ή
με πρόγραμμα τεχνητής αναγέννησης.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 209/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 209/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 209/15.04.2025
Η απόφαση αυτή ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Λιβαδειά, 26 Μαρτίου 2025
Με εντολή Γενικού Γραμματέα Δασών
Η Προϊσταμένη Επιθεώρησης Εφαρμογής
Δασικής Πολιτικής Θεσσαλίας- Στερεάς Ελλάδας
ΖΩΗ ΦΤΙΚΑ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400209.pdf | Tokens: 11992]